הלמן-אלדובי משיקה קרן השתלמות חדשה ללא השקעה במניות
נתי דואניס (בתמונה: יאיר אהרוני, מנכ"ל הלמן-אלדובי גמל)
יאיר אהרוני, מנכ"ל הלמן-אלדובי גמל: "ברוח הימים הללו הוחלט כי הקרן החדשה לא תשקיע במניות ותאפשר לעמיתים להימנע מפדיונות נמהרים של כספי ההשתלמות"
קבוצת הלמן-אלדובי הודיעה אמש על השקת קרן השתלמות חדשה: "תלם-השתלמות ללא מניות".
הקרן החדשה מיועדת לשכירים ועצמאיים המחפשים אלטרנטיבה למצב בשווקים ולא תכלול השקעה במניות כלל. מדיניות ההשקעה בקרן תהיה זהה למדיניות ההשקעה בקופת הגמל "תלם" של הלמן-אלדובי, מקופות הגמל הגדולות (740 מליון ₪ נכסים) הבודדות שהשיגו מראשית השנה תשואה חיובית. למרות הנפילות בשווקים, קופת הגמל תלם השיגה מראשית השנה תשואה חיובית מצטברת של 2.65% והיא בין 6 הקופות היחידות במשק שהשיגו תשואה חיובית מראשית השנה.
על פי תקנון הקרן, וועדת ההשקעות רשאית להשקיע את כספי הקרן בכל השקעה שתיקבע ובכל מקרה, לא יושקעו נכסי הקופה במניות. כמו כן, כספי הקרן לא יושקעו באופציות למניות או תעודות סל או בתעודות מעקב על מניות או מדדי מניות לא יושקעו באג"ח הניתנות להמרה.
לדברי יאיר אהרוני, מנכ"ל הלמן-אלדובי גמל, ברוח הימים הללו בהם הציבור בורח מהשקעות במניות, הקרן החדשה מציעה פתרון לעמיתים המחפשים אפיק השקעה אלטרנטיבי. זאת במקום לפדות את כספי הגמל וההשתלמות, על כל המשתמע מכך. לדברי אהרוני, הקרן תאפשר לעמיתי קרנות ההשתלמות השונות להעביר את חסכונם לאפיק סולידי כאשר עם התאוששות שוק המניות, ניתן יהיה להחזיר את הכספים למסלולים בעלי פוטנציאל תשואה גבוה יותר.
הקרן "תלם – השתלמות ללא מניות" תושק בכנס המקצועי השנתי של הלמן אלדובי.
אודות הלמן-אלדובי:
קבוצת הלמן-אלדובי פועלת בתחום ניהול ההשקעות מזה כ- 12 שנה, ומתמחה במתן שירותים בתחום הפנסיוני ובתחום הפיננסי. לקבוצה ניסיון מקצועי רב בניהול קופות גמל, קרנות השתלמות, קופות מרכזיות לפיצויים, קרנות פנסיה וקרנות נאמנות. הלמן-אלדובי היא אחת הקבוצות הגדולות בתחום החיסכון הפנסיוני. הקבוצה מונה כ- 140 עובדים ומנהלת נכסים בהיקף של כ- 7 מיליארד ₪ עבור למעלה מ 250 אלף חשבונות.
הפועלים: "ירידה של 7.8 נקודות במדד אמון הצרכנים באוקטובר", 9/11/2008
מרקט פלייס: "אפקט אובמה ישפיע לטווח הקצר", 6/11/2008
הלמן-אלדובי משיקה קרן השתלמות חדשה ללא השקעה במניות, 5/11/2008
ועדת העיצומים לתאגידים בנקאיים לעניין איסור הלבנת הון ומימון טרור קנסה את בנק דיסקונט בסך 3.7 מיליון ש"ח , 4/11/2008
במלחמות אין מיתון . . . , 3/11/2008
כלכלה על פי ההלכה, 2/11/2008
קריפטונייט: "היו קונים שעמדו על המסך ובזמן פציעות באו שחקני נכס הבסיס והורידו את השוק", 2/11/2008
בנק הפועלים: "ההשקעה באפיק המנייתי עדיין כרוכה בסיכון גבוה בנקודת הזמן הנוכחית", 2/11/2008
מרץ השקעות: "אוקטובר 2008-הקשה ביותר בהיסטוריה של שוק ההון", 30/10/2008
הלמן-אלדובי: "המשבר הריאלי רק מתחיל וזו הסיבה לכך ששווקי המניות לא מצליחים לתקן", 27/10/2008